14.11.2022
RO
Jurnalul Oficial al Uniunii Europene
C 431/3
Inițierea procedurii (Cazul M.10646 – MICROSOFT / ACTIVISION BLIZZARD) (Text cu relevanță pentru SEE)
(2022/C 431/03) La 8 noiembrie 2022, Comisia a decis să inițieze procedura în cazul menționat anterior după ce a constatat că există mari îndoieli cu privire la compatibilitatea cu piața comună a concentrării notificate în cauză.
Inițierea procedurii marchează deschiderea celei de a doua etape a investigației referitoare la concentrarea notificată și nu aduce atingere deciziei finale privind cazul.
Decizia este luată în temeiul articolului 6 alineatul (1) litera (c) din Regulamentul (CE) nr.
139/2004 al Consiliului (1).
Comisia invită părțile terțe interesate să îi prezinte observațiile cu privire la concentrarea propusă.
Pentru a se putea lua în considerare în totalitate în cadrul procedurii, observațiile trebuie să fie primite de către Comisie cel târziu în termen de 15 zile de la data publicării prezentei.
Observațiile pot fi trimise Comisiei prin fax (+32 22964301), prin e-mail la adresa COMP-MERGER-REGISTRY@ec.europa.eu sau prin poștă, cu numărul de referință M.10646 – MICROSOFT / ACTIVISION BLIZZARD, la următoarea adresă: European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) JO L 24, 29.1.2004, p. 1 („Regulamentul privind concentrările economice”).